Levi’s Stadium

Levi’s Stadium on stadion Santa Clarassa, Kalifornian osavaltiossa. Se on toiminut amerikkalaisen jalkapallon NFL-liigan San Francisco 49ersin kotiareenana vuodesta 2014 lähtien. Alun perin 49ersin suunnitelmissa oli vuonna 2006 rakentaa uusi stadion San Franciscon kaupunkiin, lähelle silloista kotikenttää Candlestick Parkia. Marraskuussa 49ersin omistaja John York kuitenkin ilmoitti, että seura alkaa tutkia sopivaa paikkaa 50 kilometrin päästä Santa Claran kaupungista, jossa sijaitsi jo valmiiksi sen harjoituskeskus sekä toimistot. Yorkin mukaan Candlestick Pointin alue ei osoittaunut mahdolliseksi paikaksi uudelle stadionille, koska infrastruktuuri, parkkirakennukset ja muut muutokset maksaisivat enemmän kuin stadion itsessään. Santa Claran asukkaat hyväksyivät kesäkuussa 2010 stadionprojektin suunnitelmat. Rakennuksen peruskivi muurattiin huhtikuussa 2012, ja stadion avattiin heinäkuussa 2014. Rakennustyöt maksoivat 1,3 miljardia dollaria. Ensimmäinen tapahtuma oli elokuussa pelattu MLS-sarjan jalkapallo-ottelu San Jose Earthquakesin ja Seattle Soundersin välillä. Levi’s Stadiumilla järjestettiin vuonna 2015 WWE:n showpainitapahtuma Wrestlemania 31. Stadion myös isännöi Superbowl 50 -ottelun 2016 sekä Superbowl 60 -ottelun 2026. Areena toimii yhtenä vuoden 2026 jalkapallon MM-kisojen pelipaikkana. Stadion tunnetaan MM-kisoissa väliaikaisella nimellä ”San Francisco Bay Area Stadium” Fifan sponsorikäytäntöjen vuoksi. Lähteet Aiheesta muualla Kuvia tai muita tiedostoja aiheesta Levi’s Stadium Wikimedia Commonsissa